钦定古今图书集成/明伦汇编/官常典/第636卷 > 陈宓
## 钦定古今图书集成/明伦汇编/官常典/第636卷 > 陈宓

按《宋史》本传：“宓字师复，丞相俊卿之子。嘉定九年，知
南康军。至官，岁大侵，奏蠲其赋十之九。会流民群集，
宓就役之，筑江堤而给其食，时造白鹿洞，与诸生讨
论。改知南剑州。时大旱疫，蠲逋赋十数万，且弛新输
三之一。躬率僚吏持钱粟药饵户给之，创延平书院，
悉仿白鹿洞之规。知漳州，未行，闻宁宗崩，呜咽累日。”
亡何，请致仕。